**Garmin® fēnix® 5: GOLD WINNER ISPO AWARD 2017 2017-02-28**

I forbindelse med verdens største outdoormesse ISPO i München hædres ekstraordinære sportsprodukter med en ISPO AWARD. ISPO AWARD er et kvalitetsstempel for sportudstyrsindustrien, hvorpå forhandlerne baserer deres fremtidige produktvalg, og forbrugerne får en neutral anbefaling fra uafhængige eksperter.

ISPO er meget mere end en messe, hvor nye produkter vises frem. Det er en international platform for hele sportsbranchen, hvor mange beslutningstagere og kreative hjerner bag de kendte mærker mødes.

Hvert år hædrer ISPO de mest usædvanlige produkter inden for sportsbranchen med en ISPO AWARD, og i år fik Garmins nye multisportsur fēnix 5 den fine udmærkelse ISPO AWARD GOLD WINNER i segmentet Performance, inden for kategorien Tracking Hardware og Mobile Devices.

* "Vi er meget stolte af denne udmærkelse. fēnix-familien opdages af flere og flere, og vi bemærker, at den stigende interesse for OCR, swimrun og andre multisportaktiviteter er en stor grund til det", siger Marcus Bjärneroth, Nordic Marketing Director hos Garmin.

Garmin har et bredt udvalg af produkter inden for flere områder: Bil, motorcykel, båd, fiskeri, jagt, løb, svømning, cykling etc. Marcus Bjärneroth fortsætter med at forklare sammenhængen, og hvor vigtig fēnix er for disse segmenter.

* "Garmin tilbyder et økosystem, hvor de fleste produkter på den ene eller anden måde er forbundet, og fēnix er oftest kontrolpunktet, hvor brugeren kan se data fra sin cykel, jagthund etc".
* "fēnix 5 er vores seneste tilføjelse til familien, og modellen fås i tre forskellige størrelser for at tilfredsstille alle", afslutter Marcus Bjärneroth.

Juryens begrundelse lyder sådan her:

fēnix 5 har et Garmin Chrome display som nemt ses i sollys, Elevate pulsmåling på håndleddet, aktivitetstracker, multisportfunktionalitet, Smart Notifications og Connect IQ apps. Derudover er der mulighed for forudindlæste topografiske kort for avanceret navigation.

Den multifunktionelle fēnix 5-serie er en sand nyskabelse for atleter med smalle håndled, især kvinder.

**Om ISPO AWARDS**

ISPO AWARDS er inddelt i fem segmenter: Action, Outdoor, Ski, Performance og Health & Fitness, og en uafhængig international jury vurderer hvert segment og vælger det bedste produkt, som hædres med følgende titler:

* ISPO AWARD PRODUCT OF THE YEAR – årets bedste produkt, vælges ud fra GOLD WINNERS i hvert segment.
* ISPO AWARD GOLD WINNER – det bedste produkt i hver kategori
* ISPO AWARD WINNER – andre produkter inden for en kategori, der fortjener en pris

**Om Garmin**

Verdensledende i satellitnavigation, Garmin Ltd samt datterselskaber har siden 1989 designet, fremstillet, markedsført og solgt navigation, kommunikation og informationsenheder og apps, de fleste med GPS-teknologi. Garmins produkter dækker segmenter som mobilelektronik, marineelektronik, outdoor, fitness, luftfart og OEM. Garmin Ltd. er registreret i Schweiz med de største datterselskaber placeret i USA, Taiwan og Storbritannien. Garmin er et registreret varemærke tilhørende Garmin Ltd. samt datterselskaber. Alle andre mærker, produktnavne, firmanavne og servicemærker tilhører og er ejet af deres respektive ejere. Alle rettigheder forbeholdt.

**Garmin Mediakontakt
Stefan Hemmingsen
Marketing Manager Garmin Nordic Denmark****stefan.hemmingsen@garmin.dk**